Hrvatski zavod za zdravstveno osiguranje, Regionalni ured Zagreb, Područna služba Sisak, OIB: 02958272670, temeljem upute za postupanje Direkcije Hrvatskog zavoda za zdravstveno osiguranje, Zagreb, Margaretska 3, KLASA: 372-03/22-01/02, URBROJ: 338-01-06-13-22-02 od dana 18. ožujka 2022. godine, raspisuje

**JAVNI NATJEČAJ**

**za zakup poslovnog prostora za potrebe Hrvatskog zavoda za zdravstveno osiguranje u Glini**

**I. Predmet javnog natječaja**

 Predmet javnog natječaja je zakup uredskog poslovnog prostora u Glini za potrebe

 smještaja Hrvatskog zavoda za zdravstveno osiguranje, Regionalnog ureda Zagreb,

 Područne službe Sisak, Ispostave Glina.

**II. Uvjeti**

* lokacija poslovnog prostora u gradu Glini,
* prostor mora biti primjeren za smještaj 2 (dva) do 3 (tri) radnika, mora biti u cijelosti uređen za uredsko poslovanje i opremljen osnovnom infrastrukturom (struja, voda, kanalizacija) te potrebnom infrastrukturom za ugradnju računalne mreže, u zoni javnog prijevoza, bez potrebe za većim ulaganjima. Sve instalacije moraju biti ispravne,
* prostor mora biti useljiv odmah, a najkasnije u roku od 8 (osam) dana od dana sklapanja Ugovora o zakupu,
* prednost ima klimatiziran prostor, kojem je osigurana pristupačnost osobama s invaliditetom i osobama smanjene pokretljivosti sukladno Pravilniku o osiguranju pristupačnosti građevina osobama s invaliditetom i smanjenje pokretljivosti („Narodne novine“ br. 78/13.), odnosno da postoji mogućnost prilagodbe istog navedenom,
* u slučaju da prostor nije u cijelosti prilagođen uredskom poslovanju potrebno je ukazati na moguće dodatne troškove (okvirna procjena) vezano uz prilagodbu i opremanje prostora potrebama Zavoda,
* Ugovor o zakupu poslovnog prostora sklapa se isključivo s vlasnikom poslovnog prostora (podzakup nije dozvoljen) na određeno vrijeme u trajanju od maksimalno 3 (tri) godine, a početak roka zakupa prostora počinje teći danom primopredaje prostora.

**III. Kriteriji za odabir ponude**

* iznos zakupnine,
* uređena gradska infrastruktura, pristupačnost pomoću javnog prometa i osobnim vozilima, po mogućnosti bez urbanističko - arhitektonskih barijera,
* iskoristivost i opremljenost poslovnog prostora za namjenu uredskog poslovanja,
* prilagodljivost priključaka na računalnu mrežu,
* prednost ima prostor kojem je osigurana pristupačnost invalidima i osobama

smanjene pokretljivosti sukladno Pravilniku o osiguranju pristupačnosti

građevina osobama invaliditetom i smanjenje pokretljivosti („Narodne novine“

 br. 78/13.), odnosno da postoji mogućnost prilagodbe istog navedenom.

**IV. Sadržaj ponude**

* osobni podaci ponuditelja (ime i prezime fizičke osobe, odnosno naziv pravne

 osobe, osobni identifikacijski broj - OIB, kontaktni podaci (adresa, broj telefona,

 adresa e-pošte),

* ponuđeni mjesečni iznos zakupnine izražen u kunskoj vrijednosti po metru kvadratnom površine i ukupno za cijeli prostor (iznos sa i bez poreza na dodanu vrijednost upisanu brojkama i slovima),
* opis nekretnine koja se nudi u zakup (adresa, površina, katnost, stanje prostora, stanje infrastrukture i dr.) te uz fotografije prostora i tlocrt prostora (ukoliko ga ponuditelj posjeduje), s naznakom da li je prostor opremljen uredskim namještajem i slično,
* naznaka tko je u obvezi snositi režijske i ostale troškove vezane uz korištenje nekretnine,
* rok zakupa nekretnine,
* prijedlog Ugovora o zakupu (u prijedlogu Ugovora mora biti navedeno da trošak pričuve i investicijskog održavanja nekretnine snosi vlasnik nekretnine/zakupodavac te da otkazni rok traje devedeset (90) dana od dana pisane dostave otkaza u slučaju otkazivanja Ugovora od strane zakupodavca, odredbe članka 5. stavka 2. Zakona o zakupu i kupoprodaji poslovnoga prostora („Narodne novine“ br. 125/11., 64/15., 112/18.) i odredbe članka 46. stavak 8. i 9. Zakona o upravljanju državnom imovinom, („Narodne novine“ br. 52/18.),
* potvrda Porezne uprave da porezni obveznik (potencijalni zakupodavac) nema dugovanja po osnovi javnih davanja,
* izvadak iz zemljišne knjige za nekretninu – ponuđeni poslovni prostor,
* fizičke osobe dužne su priložiti presliku važeće osobne iskaznice/putovnice, a pravne osobe su dužne priložiti izvadak iz sudskog registra, odnosno domicilnog registra s ovjerenim prijevodom sudskog tumača na hrvatski jezik,
* potpis ponuditelja.

Hrvatski zavod za zdravstveno osiguranje zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

**V. Način dostave ponude**

 Ponude se dostavljaju u zatvorenim omotnicama na adresu Hrvatski zavod za

 zdravstveno osiguranje, Regionalni ured Zagreb, Područna služba Sisak, F. Lovrića 2,

 44000 Sisak, s naznakom „Ponuda za zakup poslovnog prostora – ne otvarati“.

#  VI. Rok za podnošenje pisanih ponuda i javno otvaranje ponuda

 Rok za podnošenje pisanih ponuda je trideset (30) dana od dana objave natječaja na

 Internet stranicama Zavoda. Javno otvaranje ponuda održat će se dana 15. srpnja 2022.

 godineu prostorijama Zavoda, Sisak, Franje Lovrića 2 (soba 10). Otvaranju pisanih

 ponuda mogu pristupiti ponuditelji, zakonski zastupnici ponuditelja koje su podnijele

 ponudu ili njihovi ovlašteni predstavnici.

 Ponude pristigle nakon roka neće se uzeti u obzir. Ponuditelji su

 dužni omogućiti očevid ponuđenog poslovnog prostora na licu mjesta u tijeku postupka.

**VII. Odabir ponuditelja**

 O rezultatima javnog natječaja ponuditelji će biti obaviješteni pismenim putem,

 preporučenom poštanskom pošiljkom.

**VIII. Napomena**

 Prema odredbi članka 46. stavak 8. Zakona o upravljanju državnom imovinom („NN“ br.

 52/18.) Zavod ne može sklopiti Ugovor o zakupu nekretnina s trećim osobama bez

 suglasnosti Ministarstva državne imovine.

 Sukladno navedenom, a prije donošenja Odluke o odabiru, naručitelj će zatražiti

 potrebne suglasnosti mjerodavnih tijela.

 Naručitelj zadržava pravo ne odabrati niti jednu ponudu, odnosno poništiti javni natječaj

 bez obrazloženja i pri tome ne snosi nikakvu odgovornost prema ponuditeljima, niti je

 obvezan snositi bilo kakve troškove u svezi sa sudjelovanjem ponuditelja u postupku

 javnog natječaja.

 Podnošenjem ponude na natječaj, ponuditelj daje privolu da Hrvatski zavod za

 zdravstveno osiguranje u svrhu provedbe natječajnog postupka može date podatke

 prikupljati, objavljivati i obrađivati u elektroničkom obliku ili manualno, te čuvati i dalje

 koristiti u skladu s općim aktom ovoga Zavoda i sukladno propisima o zaštiti osobnih

 podataka.

 Hrvatski zavod za zdravstveno osiguranje

 Regionalni ured Zagreb,

 Područna služba Sisak